Norske Intelligenssedler, 1786-04-26
Hr. Franchi fra Venedig, Professor i Chymien, privilegeret af Hoffet i Wien og mange andre Hovedstæder, hvor han har opholdt sig, for at udøve adskillige for Menneskeligheden, nyttige Erfaringer, og giøre sig fuldkommen i sin Kunst, lader det respective Publicum vide, at han agter at opholde sig her 10 a 12 Dage, siden at reyse til Bergen, for med Kongelig allernaadigst Tilladelse i Kiøbenhavn og Hr. Øvrigheds Tilladelse i Christiania at practisere, adskillige her neden for opregnede Midler, som med Fornøyelse ere blevne antagne i mange store Stæder, og af adskillige Videnskabers Kiendere og Dyrkere approberede. 1) Ægte Venetiansk balsammisk Sæbe-Spiritus: Denne Spiritus, som af adskillige medicinske Faculteter er bleven undersøgt, og hvis kraftige Virkning i forskiellige Begivenheder, de meddeelte Attester bære Vidnesbyrd, har den Egenskab, at rense Huden i Ansigtet for al Slags Smuds og Pletter, saavel sorte som brune: den er det eneste Middel mod Finner; giør og vedligeholder Huden hvid, skiøn og fiin; den betager alle slette Virkninger af Sminke, og giør lidt efter lidt Huden skier og fiin, i det man hver Aften kommer omtrent 50 Draaber af samme i et sædvanligt Glas ferskt Vand, og vasker sig dermed; den fordeeler alle Slags Svullenheder, som ere foraarsagede af et Fald eller Stød, &c. &c. En Flaske løster 1 Rdlr., men 4 tilsammen kun 3 Rdlr. - 2) Composition af venetiansk Sæbe, som har den Egenskab, i nogle faa Minuter at borttage alle Slags Pletter, som endnu ikke have betaget Farven, saasom Fit-, Olie-, Caffe-, Tælle-, Tiære og Beeg-Pletter & paa alle Slags Tøyer, og af allehaande Farver; paa alle Slags Klæde, Cammelot og Linett &c. Den er ligeledes fortreffelig, til at vaske Silkestrømper, og til at reengiøre og oppudse alle Slags Broderier, Guld og Sølv Galoner. Den er ydermeere tienlig til at borttage af Ansigtet Frogner og andre Pletter, uden ringeste Skade for Huden; den giør og Huden blød og fiin, naar man vasker sig dermed. En Pakke koster 2 Mark, og 4 tilsammen 1 1/2 Rdlr. 3) En nylig opfunden og approberet venetiansk Hemmelighed, som bestaaer i en Artisical-Steen, med hvilken man i 2 eller 3 Minuter kan fordrive den stærkeste Tandvine, naar man legger et lidet Stykke deraf paa Tanden; og om det ikke strax skulde lindre, igientager man det nogle Gange. En Pakke koster 2 Mk., men 4 tilsammen ikkun 1 1/2 Rdlr. 4) Et chymisk-sympathetisk Plaster, af chinesisk Opfindelse, som er bleven bragt til Europa af en Slægtning til ovenmeldte ChymisFranchi; det er et Middel som med Roden fordriver ey allene alle Ligtornene paa Fødderne, men endogsaa meget ofte de ældste Vorter. En Pakke koster 2 Mark, men 4 tilsammen 1 1/2 Rdlr. 5) En Composition i Form af en Pomade, nylig opfunden i Paris, som har den forunderlige Virkning, at komme Haaret til at voxe, giøre det tykt og rodfæste det, uden at skade Fiberne; den er ogsaa god til at rense Hovedet fra al Ureenhed i kort Tiid, og til at tørre og udrydde alt Utøy, naar man smørrer sig eengang dermed. Et Glas koster 1 Rdlr., men 4 tilsammen 3 Rdlr. - 6) En ægte Tinktur mod adskillige Slags Hovedpine, denne Spiritus er overmaade tienlig for Hovedpine, som har sin Oprindelse af for megen Sidden, Læsning, Skrivning, Tænkning og deslige. Den er fortreffelig mod Vapeurs opkomne ved nogen Uorden og Forandring i Climatet; den styrker Hukommelsen, giør Øynene klare, og er et ufeylbar Middel mod Slag. Maaden at betiene sig af er ganske simpel, man behøver kun at tage Proppen af Flasken, og lugte 2 eller 3 Gange til samme, saa vil man umiddelbar merke Virkningen deraf. En lille Flaske koster 1 Rdlr., men 4 tilsammen, 3 Rdlr. 7) Et Tandpulver af venetiansk Opfindelse, det borttager Viinstenen og anden Ureenlighed, som hæfter sig ved Tænderne, forskaffer dem igien deres naturlige Hvidhed, om de end vare nok saa gule; den giør dem fuldkommen faste, og giver dem en behagelig Aande. En stor Pakke koster 1 Rdlr., men 4 tilsammen, 3 Rdlr. - 8) En i Engeland nyelig opfunden, Kugle, hvorved den sløveste Ragekniv kan blive saa god og skarp som den nyeste og fiineste, (forudsat at der ingen Skaar er i), den bruges saaledes: at man overstryger Læderremmen, hvorpaa Ragekniven pleyer at hvæsses med denne Kugle, siden giøres Remmen glat med Fingeren førend man hvæsser Kniven, og kiendelig skal dens Skarphed merkes. En stor Kugle koster 2 Mk., og 4 tilsammen 1 1/2 Rdlr. 9) En Tinktur, nyelig opfunden i Lion, som borttager af Klæder, saavel Silke som Uldne, alle Pletter, komne af Sveed, Citronsaft, Edike, Urin a., naar man væder Pletten med en Pennefiær, skal den forrige Farve lade sig tilsyne igien; ved nogle Farver maae denne Operation igientages. Med denne Tinktur kan man og polere gamle Ædelsteene, naar man væder dem dermed, og siden børster dem over med lidet Kridt, eller noget andet Pulver. En lille Flaske koster 2 Mark, men 4 tilsammen 1 1/2 Rdlr. 10) En Tinktur af grædsk Opfindelse, fortreffelig til at udrydde Væggelusene, hvor de end befinde sig; man bruger den saaledes: efter at man har rørt den vel om, tager man en Pensel for at besmøre Stedet, hvor der findes nogle, og man skal strax erfare dens hastige Virkning. Glasset koster 2 Mark, men 4 tilsammen kun 1 1/2 Rdlr.